Sós Csaba: Nem Tusup miatt maradt ki Szilágyi Liliána az Eb-keretbõl
Az úszók szövetségi kapitánya, Sós Csaba kijelentette: Szilágyi Liliánát nem edzõje, Shane Tusup személye, hanem gyenge formája miatt hagyta ki az Európa-bajnoki keretbõl.
Éretlenül áll Szilágyi Liliána kijelentése elõtt az úszóválogatott szövetségi kapitánya, Sós Csaba. A 22 éves Eb-ezüstérmes sportoló úgy érzi, azért nem indulhat a december 4-8. közötti, glasgow-i rövid pályás Európa-bajnokságon, mert a háromszoros olimpiai bajnok Hosszú Katinka korábbi edzõ-férje, Shane Tusup irányítja a felkészülését. 

„Errõl szó sincs  – mondta a Borsnak határozottan Sós. – Jelen pillanatban Lilu nincs olyan formában, hogy elinduljon egy kontinenstornán. Elhiszem, hogy szeretne részt venni, de ez nem egy világkupa, ahol ha az egyik szám nem sikerül, akkor javítunk a következõben."

A kapitány hozzátette: folyamatosan nyomon követi Szilágyi munkáját, de az októberi berlini világkupán nyújtott teljesítményén is látszott, messze van még a csúcsformától.

„200 pillangón 2:18-as idõt úszott. Ez egyértelmûen edzetlenségre utal – jelentette ki Sós, majd folytatta – De ezzel nincs is gond, hiszen nemrég váltott edzõt. A formán kívüliség egyébként a november eleji dohai világkupán is látszott, gyakorlatilag alig érte el a falat. Ráadásul olyan úszók vannak elõtte, mint Hosszú Katinka, Jakabos Zsuzsanna és Kapás Boglárka. Az elsõ két versenyzõtõl olyan messze van jelen pillanatban, hogy még rivalizálásról sem beszélhetünk. Fölöslegesnek tartottam nyolc napra azért kiutaztatni, hogy egyszer ússzon délelõtt 200 méter pillangót – fogalmazott keményen a szakember.

Sós kijelentette: szövetségi kapitányként az a dolga, hogy a legeredményesebb csapatot állítsa össze egy világeseményre, ezért számára teljesen közömbös, hogy melyik versenyzõt ki készíti fel.